Ангел Попов
Нощен трубадур

chitanka.info

Щом щурецът озвучава

всяка вечер като щур,

той напълно заслужава

да е нощен трубадур.

Песни пее, не заспива,

възхвалява любовта,

зарад горска самодива

пръв певец е на нощта.

Ала слънце щом изгрее

млъква малкият щурец —

как петлето да надпее

сладкогласият певец?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.